Document ID: 32005D0775

KOMISIJOS SPRENDIMAS
2005 m. lapkričio 4 d.
iš dalies keičiantis Sprendimą 2002/499/EB, leidžiantį nukrypti nuo kai kurių Tarybos direktyvos 2000/29/EB nuostatų dėl natūralių arba dirbtiniu būdu išvestų žemaūgių Chamaecyparis Spach, Juniperus L. ir Pinus L. augalų iš Korėjos Respublikos
(pranešta dokumentu Nr. C(2005) 4235)
(2005/775/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 15 straipsnio 1 dalį,
kadangi:
(1)
Remiantis Direktyvos 2000/29/EB nuostatomis, Chamaecyparis Spach, Juniperus L. ir Pinus L. augalai, išskyrus vaisius ir sėklas, kilę ne iš Europos šalių, iš esmės neturi būti įvežami į Bendriją. Tačiau Direktyva 2000/29/EB leidžia nukrypti nuo šios taisyklės, jei nustatoma, kad nėra kenksmingųjų organizmų įvežimo pavojaus.
(2)
Komisijos sprendime 2002/499/EB (2) yra leidžianti nukrypti nuostata dėl Chamaecyparis Spach, Juniperus L. ir Pinus L. augalų, išskyrus jų vaisius ir sėklas, importo iš Korėjos Respublikos, jei laikomasi tam tikrų sąlygų.
(3)
Jungtinė Karalystė paprašė pratęsti šios leidžiančios nukrypti nuostatos galiojimą.
(4)
Šios leidžiančios nukrypti nuostatos taikymą pateisinanti situacija išlieka nepakitusi, todėl leidžianti nukrypti nuostata turėtų būti taikoma toliau.
(5)
Todėl Sprendimą 2002/499/EB reikėtų atitinkamai iš dalies pakeisti.
(6)
Šiame sprendime numatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2002/499/EB iš dalies keičiamas taip:
1)
2 straipsnis pakeičiamas taip:
„2 straipsnis
Valstybės narės kasmet 2005-2008 m. periodu iki rugpjūčio 1 d. pateikia Komisijai ir kitoms valstybėms narėms informaciją apie pagal šį sprendimą iki tos dienos importuotus kiekius ir išsamią techninę ataskaitą ir (arba) tyrimus, atliktus karantino laikotarpiu priedo 10 punkte nurodytiems augalams.
Visos valstybės narės, į kurias įvežti augalai, išskyrus importuojančią, kasmet 2005-2008 m. periodu iki rugpjūčio 1 d. taip pat pateikia Komisijai ir kitoms valstybėms narėms išsamią techninę ataskaitą apie minėtų augalų, įvežtų iki tos dienos, patikrinimą ir (arba) tyrimus, atliktus priedo 10 punkte nurodytu karantino laikotarpiu.“;
2)
4 straipsnis pakeičiamas šiuo tekstu:
„4 straipsnis
1 straipsnyje nurodytas leidžiančias nukrypti nuostatas valstybės narės gali taikyti augalams, importuotiems į Bendriją šiais laikotarpiais:
Augalai
Laikotarpis
Chamaecyparis:
2004 6 1-2007 12 31
Juniperus:
2004 11 1-2005 3 31, 2005 11 1-2006 3 31 ir 2006 11 1-2007 3 31
Pinus:
2004 6 1-2007 12 31“
3)
Priedo 3 punkto antrajame sakinyje skaičius „2004“ keičiamas žodžiu „kasmet“.
2 straipsnis
Šis sprendimas skirtas valstybėms narėms.
Priimta Briuselyje, 2005 m. lapkričio 4 d.

Labels: 3
18
15
6